Jin, din celebra trupă K-pop BTS, și-a finalizat serviciul militar obligatoriu în Coreea de Sud
Jin, „seniorul” celebrei trupe K-pop BTS, a fost lăsat la vatră miercuri, după 18 luni de serviciu militar, devenind primul din cei șapte membri ai formației care a executat stagiul militar obligatoriu. Grupul sud-coreean a luat o pauză de la cariera muzicală pentru efectuarea serviciului militar, care este obligatoriu pentru toți bărbații cu vârste sub 30 de ani în Coreea de Sud.